**PARLAMENTUL ROMÂNIEI**

****

**SENATUL CAMERA DEPUTAȚILOR**

**LEGE**

**pentru modificarea și completarea Legii nr. 278/2013 privind emisiile industriale**

**Parlamentul României** adoptă prezenta lege:

**Articol unic:** Legea nr. 278/2013 privind emisiile industriale, publicată în Monitorul Oficial al României, Partea I, nr. 671 din 01 noiembrie 2013, cu modificările și completările ulterioare, se modifică și se completează după cum urmează:

**1. Articolul 73 se modifică și va avea următorul cuprins:**

**”(1)** Următoarele fapte se consideră contravenţii şi, prin derogare de la prevederile art. 8 alin. (2) din Ordonanța Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, se sancţionează cu amenzi cuprinse între 50.000 lei și 500.000 lei, după cum urmează:

**a)** nerespectarea prevederilor art. 50 alin. (13), cu amendă de la 50.000 lei la 80.000 lei;

**b)** nerespectarea prevederilor art. 50 alin. (12), art. 52 alin. (1), (2), (5) şi (6) şi art. 53 alin. (2) şi (3), cu amendă de la 60.000 lei la 100.000 lei;

**c)** nerespectarea prevederilor art. 21 alin. (2), art. 30 alin. (12), art. 31 alin. (2), art. 33 alin. (1) lit. a) şi b), art. 37 alin. (3), art. 38 alin. (2) şi (4), art. 48 alin. (1), (2) şi (4), art. 50 alin. (6)-(8) şi (10), art. 52 alin. (4), art. 59 alin. (10) şi art. 62, cu amendă de la 70.000 lei la 120.000 lei;

**d)** nerespectarea prevederilor art. 22 alin. (2) şi (6)-(8), art. 50 alin. (1) şi (3)-(5), art. 55 alin. (1), art. 59 alin. (1) şi art. 63 alin. (4), cu amendă de la 80.000 lei la 150.000 lei;

**e)** nerespectarea prevederilor art. 4 alin. (1), art. 8 alin. (1), (2) şi (4), art. 11 lit. a)-c), g) şi h), art. 20 alin. (1) şi (3), art. 23 alin. (2), art. 33 alin. (1) lit. d), art. 34 alin. (3), art. 37 alin. (4), art. 40 alin. (2) lit. a), art. 46 alin. (2)-(4) şi (8)-(12), art. 47, 49, art. 51 alin. (3) şi (4), art. 59 alin. (8), art. 66, 67 şi art. 68 alin. (2), cu amendă de la 150.000 lei la 500.000 lei.

**(2)**Prevederile art. 28 alin. (1) din Ordonanța Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare, nu se aplică amenzilor contravenționale prevăzute la alin. (1).

**(3)** Pentru nerespectarea prevederilor art. 4 alin. (1), se aplică şi sancţiunea complementară de suspendare a activităţii operatorului economic, până la data conformării.

**(4)** Constatarea contravenţiilor şi aplicarea sancţiunilor prevăzute la alin. (1) - (3) se realizează de către comisarii şi persoanele împuternicite din cadrul Gărzii Naţionale de Mediu.

**(5)** Prin derogare de la dispozițiile art. 32 alin. (3) din Ordonanța Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare, plângerea împotriva procesului-verbal de constatare și sancționare a contravențiilor, emis de comisarii şi persoanele împuternicite din cadrul Gărzii Naţionale de Mediu, nu suspendă executarea sancțiunilor prevăzute la alin. (1) și la alin. (3).

**(6**) Prin derogare de la prevederile art. 7 alin. (3) din Ordonanța Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare, avertismentul ca sancțiune contravențională principală nu se aplică în cazul contravențiilor prevăzute la alin. (1).

**(7)** Prin derogare de la prevederile art. 13 din Ordonanța Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare, termenul de prescripție a aplicării și executării sancțiunii contravenționale este de 3 ani de la data săvârșirii faptei.

**(8)** Plângerile împotriva procesului-verbal de constatare și sancționare a contravențiilor emis de comisarii şi persoanele împuternicite din cadrul Gărzii Naţionale de Mediu, se depun la tribunalul în a cărei circumscripție a fost săvârșită fapta în termen de 15 zile.

**(9)** Pentru situațiile prevăzute la alin. (8) instanțele au obligația de a soluționa plângerea împotriva procesului-verbal de constatare și sancționare în termen de 90 de zile de la înregistrarea acesteia la respectiva instanță de judecată.”

**2. După articolul 73 se introduc două noi articole, articolele 731 și 732, cu următorul cuprins:**

**”Art.731 -** Constituie infracțiune și se pedepsește cu închisoare de la 6 luni la 3 ani sau cu amendă, dacă a fost de natură să pună în pericol viața sau sănătatea umană, animală sau vegetală, operarea oricărei instalații sau instalaţii de ardere, instalații de incinerare a deșeurilor sau instalaţii de coincinerare a deșeurilor cu încălcarea prevederilor art. 4 alin. (1), respectiv fără autorizație integrată de mediu/autorizație de mediu, ori continuarea activității după ce s-a dispus aplicarea sancțiunii contravenționale complementare de suspendare a activității.

**Art. 732** - Constituie infracțiune si se pedepseste cu închisoare de la 3 luni la 1 an sau cu amendă, dacă a fost de natură să pună în pericol viața sau sănătatea umană, animală sau vegetală, operarea după aducerea de modificări substanțiale, așa cum sunt acestea definite la art. 3 lit. i), aduse oricărei instalații sau instalaţii de ardere, instalații de incinerare a deșeurilor sau instalaţie de coincinerare a deșeurilor, fără a deține autorizație integrată de mediu/autorizație de mediu care să includă și condiții de funcționare după respectivele modificări.”

Această Lege a fost adoptată de Parlamentul României, cu respectarea prevederilor art. 75 și ale art. 76 alin. (2) din Constituția României, republicată.

|  |  |
| --- | --- |
| **PREȘEDINTELE SENATULUI****Anca Dana DRAGU** | **PREȘEDINTELE CAMEREI DEPUTAȚILOR****Ludovic ORBAN** |